امام حسن عسکری

امام حسن العسکری
 Imam Hassan Al-Askari  289px|thumb|Al-Askari shrine in Samarra, Iraq, before the 2006 bombing ڄم پل:  3 دسمبر 845ء ،مدینہ منورہ وفات:  1 جنوری 874ء (29 سال) ، سامراء   مزار اقدس :  العسکری مسجد حیثیت :  یارہویں اثناعشری امام 
امام حسن العسکری علیہ السلام شیعہ اسلام دے یارہویں امام ہن۔ او 10 ربیع الثانی 232 ہجری کوں مدینہ منورہ وچ پیدا تھئے۔ او امام علی نقی علیہ السلام دے پتر تے امام مہدی علیہ السلام دے والد ہن۔ امام حسن العسکری علیہ السلام دی زندگی زیادہ تر سامراء وچ گزری، جتھوں انہاں کوں عباسی خلیفہ دے حکم نال نظر بند کر ݙتا ڳیا ہئی۔تحقیق، اسماعیل بھٹہ

پیدائش تے ابتدائی زندگی
امام حسن العسکری علیہ السلام دی پیدائش 232 ہجری وچ مدینہ منورہ وچ تھئی۔ او امام علی نقی علیہ السلام تے حضرت حدیثہ خاتون دے گھر پیدا تھئے۔ انہاں دی تربیت انہاں دے والد امام علی نقی علیہ السلام دے زیر سایہ تھئی، جنہاں نے انہاں کوں دینی علوم تے امامت دے منصب دے تقاضیاں دے مطابق تیار کیتا۔
امامت
امام حسن العسکری علیہ السلام 254 ہجری وچ اپݨے والد امام علی نقی علیہ السلام دی شہادت دے بعد امامت دے منصب تے فائز تھئے۔ انہاں دی امامت دا دور عباسی خلفاء دے ظلم تے جبر دا دور ہئی۔ خلیفہ المعتز باللہ تے خلیفہ المعتمد باللہ دے دور وچ امام کوں سامرا وچ نظر بند کر ݙتا ڳیا ہئی۔
علمی تے روحانی خدمات
امام حسن العسکری علیہ السلام نے اپݨے دور وچ دینی علوم دی تبلیغ تے ترویج دا کم جاری رکھا۔ انہاں دے شاگرداں وچ ٻہوں سارے ممتاز علماء شامل ہن، جنہاں نے بعد وچ شیعہ فقہ تے عقائد دے فروغ وچ اہم کردار ادا کیتا۔ امام نے اپݨے خطوط تے بیانات دے ذریعے لوگاں کوں دینی تعلیمات ݙتیاں تے انہاں دے روحانی سوالات دے جواب ݙتے۔ امام حسن العسکری علیہ السلام دی زندگی دے اہم پہلو انہاں دی امامت، علمی خدمات تے عباسی حکومت دے خلاف انہاں دی جدوجہد ہن۔ انہاں دی شہادت دے بعد شیعہ مسلماناں دے درمیان امام مہدی علیہ السلام دی غیبت دا دور شروع تھیا، جیہڑا ہݨ تک جاری ہے۔
امام حسن العسکری علیہ السلام دی زندگی شیعہ مسلماناں کیتے ہک نمونہ ہے، جیہڑی صبر، استقامت تے دینی تعلیمات دے فروغ دی عکاسی کریندی ہے۔
شہادت
امام حسن العسکری علیہ السلام کوں عباسی خلیفہ المعتمد باللہ دے حکم نال زہر ݙے کے شہید کر ݙتا ڳیا۔ او 8 ربیع الاول 260 ہجری کوں سامراء وچ شہید تھئے۔ انہاں دی شہادت دے بعد انہاں دے پتر امام مہدی علیہ السلام امامت دے منصب تے فائز تھئے، جنہاں کوں اللہ نے شیعہ روایات دے مطابق غیبت وچ منتقل کر ݙتا۔
حوالے